सुब्रह्मण्यम जयशंकर
एस॰ जयशंकर या सुब्रह्मण्यम जयशंकर (जन्म: 15 जनवरी 1957) वर्तमान में भारत के विदेश मंत्री हैं। वे जनवरी 2015 से जनवरी 2018 तक भारत सरकार के विदेश सचिव रह चुके हैं। उन्होंने विदेश सचिव के रूप में अमेरिका, चीन समेत आसियान के बेहद महत्‍वपूर्ण कूटनीतिक असाइनमेंट पर काम किया। वे सोवियत संघ के विघटन के पूर्व मास्को में और श्रीलंका में भारतीय सेनाओं के शांति मिशन के दौरान तैनात रहे हैं। वे भारत-अमेरिका के बीच इंडो न्‍यूक्‍लियर डील में बेहद करीब से जुड़े रहे।
मोहन कुमार
डॉ॰ मोहन कुमार एक भारतीय राजनयिक और फ्रांस के राजदूत हैं। इससे पूर्व वे शीर्ष दूत के रूप में बहरीन में कार्यरत थे। वे वर्ष 1981 बैच के भारतीय विदेश सेवा के अधिकारी हैं और वर्ष 2010 में, बहरीन के राजदूत बनने से पूर्व, उन्होने पेरिस में भारतीय दूतावास के मिशन के उप प्रमुख के रूप में तीन वर्ष तक कार्य किया।